导语:从乞巧节诞生之后,无数的文人墨客为了这个节日挥毫泼墨,留下了无数关于乞巧节的古诗,这些乞巧节的经典诗句向人们介绍了当年乞巧节的传统习俗和人们庆祝乞巧节的社会风貌,这些都是值得我们细细阅览的重要古籍,下面就是我们整理的乞巧节古诗词。
关于乞巧节的古诗 乞巧节的经典诗句
乞巧节的古诗
乞巧
唐代: 林杰
七夕今宵看碧霄,牵牛织女渡河桥。
家家乞巧望秋月,穿尽红丝几万条。
鹊桥仙·乞巧楼空
清代: 纳兰性德
乞巧楼空,影娥池冷,佳节只供愁叹。丁宁休曝旧罗衣,忆素手、为予缝绽。
莲粉飘红,菱丝翳碧,仰见明星空烂。亲持钿合梦中来,信天上、人间非幻。
辛未七夕
唐代: 李商隐
恐是仙家好别离,故教迢递作佳期。
由来碧落银河畔,可要金风玉露时。
清漏渐移相望久,微云未接过来迟。
岂能无意酬乌鹊,惟与蜘蛛乞巧丝。
七夕节
六么令·夷则宫七夕
宋代: 吴文英
露蛩初响,机杼还催织。婺星为情慵懒,伫立明河侧。不见津头艇子,望绝南飞翼。云梁千尺。尘缘一点,回首西风又陈迹。
那知天上计拙,乞巧楼南北。瓜果几度凄凉,寂寞罗池客。人事回廊缥缈,谁见金钗擘。今夕何夕。杯残月堕,但耿银河漫天碧。
蝶恋花·喜鹊桥成催凤驾
宋代: 晏几道
喜鹊桥成催凤驾。天为欢迟,乞与初凉夜。乞巧双蛾加意画。玉钩斜傍西南挂。
分钿擘钗凉叶下。香袖凭肩,谁记当时话。路隔银河犹可借。世间离恨何年罢。
乞巧词
唐代: 施肩吾
乞巧望星河,双双并绮罗。不嫌针眼小,只道月明多。
乞巧节
乞巧行
明代: 何景明
鹊桥崔巍河宛转,织女牵牛夜相见。岳阳女儿迎七夕,乞巧楼高高百尺。
华灯明月光窈窕,结綵蟠花绮罗绕。富家女儿恃娇小,年年乞巧不得巧。
贫家女巧世所稀,只为他人缝嫁衣。须臾露湿金剪刀,只星渐没河渐高。
人间天上两迢遥,步袜仙裙空寂寥。君不见古来巧拙何足语,岁岁楼前竞儿女。
秋景 乞巧文
宋代: 刘辰翁
能拙吾无比,高灵昔有闻。不知天下巧,乞以世间文。
果列空庭露,香浮入汉云。天孙何冉冉,柳子盖云云。
有说能要我,无才可赠君。绛衣持节后,穷达竟何分。
乞巧节习俗
乞巧节的习俗